Stesen MRT Raja Uda

Stesen MRT Raja Uda (atau Stesen MRT Raja Uda-UTM atas sebab penajaan) ialah stesen Transit Aliran Deras (MRT) bawah tanah, di Kampong Bharu, Kuala Lumpur yang menjadi tempat perkhidmatan MRT Laluan Putrajaya (PYL). Stesen ini akan dibuka rasmi pada 16 Mac 2023 dibawah pembukaan Fasa 2 laluan tersebut. Ia terletak di antara Stesen MRT Hospital Kuala Lumpur dan Stesen MRT Ampang Park serta mempunyai kod stesen iaitu PY19. Nama asal stesen ini ialah Kampung Baru North, sebelum ditukar ke Raja Uda.

 Sejarah 
Pada 15 September 2016, MRT Corp telah mengumukan bahawa stesen Kampung Baru North akan menjadi sebahagian daripada cadangan jajaran stesen Laluan Sungai Buloh-Serdang-Putrajaya (kini Laluan Putrajaya), melalui video yang ditayangkan secara rasmi di Youtube, bertajuk "MRT Sungai Buloh-Serdang-Putrajaya (SSP) Line Alignment Video". Stesen MRT Kampung Baru North terletak sektor landasan kereta api bawah tanah Laluan Putrajaya Kod awal untuk pembinaan struktur stesen ini ialah S15. Nama stesen telah diubah menjadi nama stesen sedia ada iaitu, Raja Uda pada tarikh yang tidak diketahui.

Stesen ini tertelak di bawah tanah dan di bawah kontrak kerja pembinaan bawah tanah. Pembinaan struktur stesen termasuk aras legar, platform, pintu stesen dan struktur berkaitan bagi kontrak itu telah dianugerahkan kepada syarikat MMC Gamuda KVMRT (T) Sdn Bhd, pada tahun Mac 2016 dengan jumlah sebanyak RM 15.47 bilion, oleh MRT Corp. Kontrak kerja pembinaan bawah tanah sepanjang  itu, juga merangkumi pembinaan stesen MRT Sentul Barat sehingga stesen MRT Bandar Malaysia Selatan, dengan melalui stesen ini. Pembinaan stesen ini ialah di bawah nanungan projek Transit Aliran Deras Lembah Klang (KVMRT).

Stesen MRT Raja Uda akan dibuka kepada orang ramai dan memulakan operasinya pada 16 Mac 2023 bersama-sama stesen-stesen Laluan Putrajaya di bawah Fasa 2 yang lain, iaitu dari stesen Kampung Batu sehingga Putrajaya Sentral. Pembukaan MRT Laluan Putrajaya Fasa 2 telah diumumkan pada 23 Disember 2022 oleh MRT Corp. Walaupun begitu, mengikut perancangan asal stesen ini patut dibuka pada Julai 2022, tetapi pembukaannya menghadapi kelewatan lagi dan ditangguhkan pada Januari 2023 akibat sesi ujian set gerabak kereta api mengambil masa lama daripada biasa dan belum selesai.

 Ciri-ciri stesen 
 Perkhidmatan 
Stesen MRT Raja Uda menyediakan perkhidmatan Laluan Putrajaya (PYL), dan terletak di antara stesen Hospital Kuala Lumpur dan Ampang Park. Kod stesen yang rasmi bagi stesen ini ialah PY19.

 Lokasi 
Stesen ini terletak di bawah tanah Jalan Raja Muda Abdul Aziz. Mercu tanda sekitar stesen MRT Raja Uda ialah Bangunan Yayasan Selangor, Kondominium Setia Sky Residence, Kondominium The Orion, Institut Jantung Negara, SK Jalan Raja Muda, Perpustakaan Negara Malaysia, Wisma Perkeso, Wisma KPJ, Stadium Jalan Raja Muda Abdul Aziz, Medan Selera Jalan Raja Muda Abdul Aziz dan Dewan Serbaguna Kampong Bharu.

 Infrastruktur stesen
Berdasarkan Peta Transit Berintergerasi Lembah Klang yang diterbitkan oleh Rapid KL, Stesen MRT Raja Uda tidak dilengkapi dengan kemudahan kawasan meletakkan kenderaan berbayar. Stesen MRT Raja Uda dilengkapi dengan kemudahan bagi orang kurang upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, tandas awam, surau lelaki dan perempuan, pusat perkhidmatan pelanggan, eskalator, tangga turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri.

 Pintu stesen 
 Pintu Lokasi Destinasi ImejAJalan Raja Muda Abdul Aziz   20px|alt=Hentian untuk kenderaan peribadi, e-panggilan dan teksi Hentian sebelah untuk bas (Bas Rapid KL laluan 220 dan 302 berkhidmat di sini), teksi, e-panggilan serta kenderaan peribadi. Jalan Haji Hashim, Jalan Haji Yahya Sheikh Ahmad, Kampung Atas A, Kampung Atas B, Dewan Serbaguna Kampong Bharu200pxBJalan Raja Muda Abdul Aziz   20px|alt=Hentian untuk kenderaan peribadi, e-panggilan dan teksi Hentian sebelah untuk bas (Bas Rapid KL laluan 220 dan 302 berkhidmat di sini), teksi, e-panggilan serta kenderaan peribadi. Kuarters Institusi Pendidikan Jalan Raja Muda Abdul Aziz, Bangunan Yayasan Selangor, Kondominium Setia Sky Residence, Kondominium The Orion, SK Jalan Raja Muda, Stadium Jalan Raja Muda Abdul Aziz, Medan Selera Jalan Raja Muda Abdul Aziz 200pxCJalan Tun Razak   20px|alt=Hentian untuk kenderaan peribadi, e-panggilan dan teksi Hentian sebelah untuk bas (Bas Rapid KL laluan 402 berkhidmat di sini), teksi, e-panggilan serta kenderaan peribadi. Kondominium The Orion, Institut Jantung Negara, Perpustakaan Negara Malaysia, Wisma Sejarah, Hospital Pusrawi Kuala Lumpur, Wisma Bernama, Wisma Kebudayaan 200pxDJalan Raja Muda Abdul Aziz   20px|alt=Hentian untuk kenderaan peribadi, e-panggilan dan teksi Hentian sebelah untuk bas (Bas Rapid KL laluan 220 dan 302 berkhidmat di sini), teksi, e-panggilan serta kenderaan peribadi. Yayasan Jantung Malaysia, Kolam Takungan Bnajir Sungai Bunus, Wisma Perkeso, Wisma KPJ, Lembaga Hasil Dalam Negeri Malaysia (LHDN) Cawangan Wangsa Maju, Menara Celcom, Kedutaan Bangladesh, Perumahan Lorong Raja Uda 1200px  Kunci  Akan datang (Ditangguhkan/diketepikan)

Stesen MRT Raja Uda mempunyai empat pintu masuk dan keluar stesen, yang dikelaskan mengikut abjad iaitu A, B, C dan D. Satu daripadanya pembinaanya telah diketepikan dan selebihnya akan dibina serta beroperasi seperti biasa.

 Rujukan 

Kategori:Laluan Putrajaya
Kategori:Stesen RapidKL
Kategori:Kampong Bharu